A "Need for Speed" első, alfaverzió előtti fordításából készült játékmenet-videóját 2015. június 15-én, az Electronic Arts Electronic Entertainment Expón adott sajtótájékoztatóján mutatták be. Az E3-prezentációban látható a történet egy részlete, melyet egy Subaru BRZ testreszabása követ, amely keretében bemutatták az új és továbbfejlesztett testreszabási rendszert, valamint az „akciókamerát”, amelyről később kiderült, hogy az öt választható kameraállás egyike. A játékban öt különböző játékmenet-típus található sebesség (Speed), stílus (Style), csapat (Crew), építés (Build) és törvényen kívüli (Outlaw) néven, melyekkel a játékosok pontokat szerezhetnek az öt egymást fedő történetvonal előremozdításához. A "Need for Speed" a Los Angelesen alapuló Ventura Bay kitalált városában és környékén játszódik.